stanford-oval/wikipedia huggingface dataset:
โรงเรียนพิจิตรพิทยาคม
ประวัติ

โรงเรียนพิจิตรพิทยาคม หรือ พิจิตรวิทยาคม พิจิตรกัลยาณี แต่เดิมนั้นเปิดสอนนักเรียนตั้งแต่ชั้นประถมศึกษา ถึงชั้นมัธยมศึกษา โดยในตอนแรกได้เปิดการสอนที่ศาลาการเปรียญ วัดฆะมัง ตำบลฆะมัง อำเภอเมือง จังหวัดพิจิตร ต่อมาในวันที่ 20 กุมภาพันธ์ พ.ศ. 2441 ได้มีการย้ายโรงเรียนจากตำบลฆะมัง ไปเปิดสอนที่วัดท่าหลวง ตำบลในเมือง อำเภอเมือง จังหวัดพิจิตร แต่เดิมนั้นเป็นเพียงโรงเรียนวัดเล็ก ๆ แห่งหนึ่ง โดยใช้โรงทำกระเบื้องเป็นห้องเรียนที่ทำการสอนให้กับนักเรียน นักเรียนยังคงนั่งเรียนกับพื้น อาศัยม้านั่งเป็นที่เขียนหนังสือ
ต่อมาในปี พ.ศ. 2443 ในช่วงที่พระยาเทพาธิบดี (อิ่ม) เป็นผู้ว่าราชการจังหวัดพิจิตร ได้มีการปลูกสร้างอาคารเรียนขึ้นมาครั้งแรก ในเขตวัดท่าหลวง เป็นอาคารชั้นเดียวทรงปั้นหยาไม่มีมุข มีฝารอบแต่ไม่กั้นเป็นห้อง ขนาดกว้าง 6.5 เมตร ยาว 30 เมตร ยกพื้นสูง 1.5 เมตร เสาไม้เต็ง เครื่องบนไม้พลวง พื้นและฝาไม้ตะแบกหลังคามุงสังกะสี ได้ก่อสร้างขึ้นเมื่อวันที่ 1 พฤษภาคม พ.ศ. 2443 นับเป็นอาคารเรียนแห่งแรกของโรงเรียน จากเดิมที่เป็นเพียงห้องเรียนในโรงทำกระเบื้อง โดยมีพระยาเทพาธิบดี (อิ่ม) เป็นประธานพิธี ต่อมามีการสร้างอาคารเรียนขึ้นอีกหลัง ซึ่งทางด้านใต้ของอาคารทั้งสองมีต้นพิกุลขนาดใหญ่อยู่ ในตอนแรกจึงเรียกโรงเรียนนี้กันว่า โรงเรียนร่มพิกุล
จนกระทั่ง พ.ศ. 2473 ขุนคุรุการพิจิตร (เทียม พฤกษะวัน) ศึกษาธิการจังหวัดในสมัยนั้น ได้เห็นว่าโรงเรียนแห่งนี้ทรุดโทรมมาก จึงมีการเรี่ยรายเงินมาสร้างอาคารเรียนใหม่ เป็นอาคารปั้นหยาชั้นเดียว ใต้ถุนสูง หลังคามุงกระเบื้องซีเมนต์ มี 5 ห้องเรียน ก่อสร้างเสร็จเมื่อวันที่ 1 มีนาคม พ.ศ. 2474 ทำพิธีเปิดเมื่อ 20 มีนาคม พ.ศ. 2474
ต่อมามีการแยกโรงเรียนจากเดิมที่เป็นโรงเรียนเรียนรวมชายและหญิง มาเป็นโรงเรียนชาย กับโรงเรียนหญิงในปี พ.ศ. 2475 โดยแบ่งเป็นโรงเรียนพิจิตรวิทยาคม และโรงเรียนพิจิตรกัลยาณี มี ร.อ.ท.ขุนศึกษากิจพิสัณห์ ศึกษาธิการจังหวัด เป็นประธานในพิธีเปิดโรงเรียนพิจิตรกัลยาณีเมื่อวันที่ 17 พฤษภาคม พ.ศ. 2475 ซึ่งที่ตั้งของโรงเรียนพิจิตรกัลยาณี คือที่ตั้งของโรงเรียนอนุบาลพิจิตรในปัจจุบัน
การแยกโรงเรียนได้ดำเนินมาถึงปี พ.ศ. 2515 โรงเรียนพิจิตรวิทยาคม และโรงเรียนพิจิตรกัลยาณี ก็ได้กลับมารวมกันเป็นโรงเรียนเดียวกันอีกครั้งในชื่อ โรงเรียนพิจิตรพิทยาคม ตามแนวคิดรวมโรงเรียนของกรมสามัญศึกษา ได้ย้ายที่ตั้งโรงเรียนมายังตำบลคลองคะเชนทร์ อำเภอเมือง จังหวัดพิจิตร และได้อยู่ในโครงการ สคศ. ตั้งแต่ปี พ.ศ. 2521
ปัจจุบัน โรงเรียนพิจิตรพิทยาคมได้เข้าโครงการ คมภ.2 รุ่นที่ 5 ได้มีการสร้างอาคารเรียนเพิ่มเติมจากเดิม และพัฒนาขึ้นจากเดิมมาก ได้เปิดสอนเฉพาะนักเรียนระดับชั้นมัธยมศึกษาปีที่ 1 - 6 มีอาจารย์ผู้สอนมากกว่า 135 คน นักเรียนที่ยังเรียนอยู่ไม่ต่ำกว่า 2,800 คน โดยมี ดร.ชุมพล สุวิเชียร  เป็นผู้อำนวยการโรงเรียนคนปัจจุบัน
การจัดการศึกษา

เปิดสอนเฉพาะชั้นมัธยมศึกษาปีที่ 1 - 6 ระดับ
ศิษย์เก่าที่มีชื่อเสียง

อัศวิน วิภูศิริ - อดีตสมาชิกสภาผู้แทนราษฎร, อดีตเลขาธิการพรรคมหาชน
จิรายุ ตั้งศรีสุข (เจมส์) - ศิลปินนักแสดง
ไพฑูรย์ แก้วทอง - อดีตรัฐมนตรีว่าการกระทรวงแรงงาน และอดีตสมาชิกสภาผู้แทนราษฎรจังหวัดพิจิตร
ดาหวัน สิงห์วี - ศิลปินนักแสดง
โรงเรียนวัดบ้านนา (ฟินวิทยาคม)

| โรงเรียนวัดบ้านนา (ฟินวิทยาคม)   โรงเรียนวิถีพุทธพระราชทาน |
| --- | --- |
ตราประจำโรงเรียนวัดบ้านนา (ฟินวิทยาคม) จ.ชลบุรี
ที่ตั้ง
เลขที่ 112 หมู่ 5 ถนนสุขุมวิท ตำบลทุ่งสุขลา อำเภอศรีราชา จังหวัดชลบุรี 20230   โทรศัพท์ 038-490251   โทรสาร 038-490251
พิกัด: 13°04′14″N 100°55′11″E﻿ / ﻿13.070494°N 100.9197222°E﻿ / 13.070494; 100.9197222
ข้อมูล
ชื่ออื่น: ว.น. -
คำขวัญ: เรียนดี รู้หน้าที่ มีวินัย ใฝ่คุณธรรม
สถาปนา: 1 กรกฎาคม พ.ศ. 2477
ผู้ก่อตั้ง: พระอธิการฟิน อินทวโส (หลวงปู่ฟิน) เจ้าอาวาสวัดบ้านนาเป็นผู้ริเริ่มชักชวนชาวบ้านนา
หน่วยงานกำกับ: กระทรวงศึกษาธิการ (ประเทศไทย)
ผู้อำนวยการ:  นางสาวอัมพร บำรุงผล
จำนวนนักเรียน: 1,041 คน ข้อมูลงานทะเบียน (ว. 22 เม.ย. 2558)
ขนาดของชั้นเรียนเฉลี่ย: อนุบาล 1-3 - ประถมศึกษาปีที่ 1-6
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ 
ห้องเรียน: อาคารเรียน 4 หลัง
พื้นที่: 2 ไร่ 10 ตารางวา
สี: สีเหลือง   สีแดง  
เพลง: เพลงโรงเรียน
เว็บไซต์: http://www.watbannaschool.org/
โรงเรียนวัดบ้านนา (ฟินวิทยาคม) (อังกฤษ: Wat Ban Na (Fin Witthayakom) School) ตั้งอยู่ที่ 112 หมู่ 5 ถนนสุขุมวิท ตำบลทุ่งสุขลา อำเภอศรีราชา จังหวัดชลบุรี
ประวัติ

โรงเรียนวัดบ้านนา (ฟินวิทยาคม) เนื่องจากพระอธิการฟิน อินทวโส (หลวงปู่ฟิน) เจ้าอาวาสวัดบ้านนาในขณะนั้น พ.ศ. 2477 เป็นผู้ริเริ่มชักชวนชาวบ้านนาร่วมกันสร้างอาคารเรียนขึ้นเป็นอาคารเอกเทศถาวรจากเดิมที่ใช้ศาลาวัดบ้านนาเป็นที่เรียน
เมื่อวันที่ 1 กรกฎาคม พ.ศ. 2477  มีอาคารเรียน 4 หลัง อาคารอเนกประสงค์ (โรงอาหารเจริญสติ) 1 หลัง บ้านพักครู 1 หลัง สำนักงานธนาคารขยะ 1 หลัง ห้องสุขา 3 หลัง  และอาคารอาหารว่างพอเพียง 1 หลัง และห้องครัว 2 หลัง
โรงเรียนอยู่ห่างจากสำนักงานเขตพื้นที่การศึกษาประถมศึกษาชลบุรี เขต 3 ระยะทาง 3.2 กิโลเมตร การพัฒนาการศึกษาของโรงเรียนส่วนใหญ่ได้รับการบริจาค จากทางคณะกรรมการสถานศึกษาขั้นพื้นฐาน ผู้ปกครอง และประชาชนทั่วไป
โรงเรียนเปิดสอนตั้งแต่ระดับอนุบาล-ชั้นประถมศึกษาปีที่ 6 มีครูประจำการ 26 คน พนักงานราชการ 4 คน พนักงานจ้างตามภาระกิจ 8 คน (สังกัดศูนย์เด็กเล็ก) ครูจ้างสอน 2 คน พี่เลี้ยงเด็กพิการ 3 คน เจ้าหน้าที่ธุรการ 1 คน เจ้าหน้าที่โสตทัศนูปกรณ์ 1 คน นักการภารโรงชั่วคราว 1 คน
ข้อมูลโรงเรียน

ตราประจำโรงเรียนวัดบ้านนา (ฟินวิทยาคม)
ต้นไม้ประจำโรงเรียน
ดอกไม้ประจำโรงเรียน
ผลไม้ประจำโรงเรียน
ปรัชญาโรงเรียน การศึกษาสร้างมนุษย์ให้สมบูรณ์
คำขวัญประจำโรงเรียน เรียนดี รู้หน้าที่ มีวินัย ใฝ่คุณธรรม
ประจำโรงเรียน สีเหลือง   สีแดง
ต้นไม้ประจำโรงเรียน เฟื่องฟ้า
ดอกไม้ประจำโรงเรียน ดอกบัวหลวง
ผลไม้ประจำโรงเรียน มะม่วง
แหล่งข้อมูลอื่น

เว็บไซต์ของโรงเรียนวัดบ้านนา (ฟินวิทยาคม) จ.ชลบุรี
โรงเรียนวังสมบูรณ์วิทยาคม

| โรงเรียนวังสมบูรณ์วิทยาคม Wangsomboonwittayakom School |
| --- | --- |

ข้อมูล
ชื่ออื่น: ว.ส.บ. (WSB)
ประเภท: สหศึกษารัฐบาล
คำขวัญ: สุสฺสูสา สุตวฑฺฒนี
สถาปนา: 13 มีนาคม 2527 (2527-03-13)
ท้องที่: 58 ม.10 ถนนสระแก้ว-จันทบุรี ต.วังสมบูรณ์ อ.วังสมบูรณ์ สระแก้ว 27250
ผู้อำนวยการ: นางสาววันฤดี  สำราญสุข
ปีที่สอน: ม.1 - ม.6
พื้นที่: 52 ไร่ 3 งาน 72 ตารางวา
สี:   แสด     กรมท่า
เพลง: มาร์ชวังสมบูรณ์
ต้นไม้ประจำโรงเรียน: ต้นราชพฤกษ์ (ดอกคูณ)
เว็บไซต์: www.wsb.ac.th
โรงเรียนวังสมบูรณ์วิทยาคม (อังกฤษ: Wangsomboonwittayakom School)เป็นโรงเรียนสหศึกษา ระดับมัธยมศึกษา  สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติโรงเรียน

โรงเรียนวังสมบูรณ์วิทยาคม เป็นชื่อที่ได้รับการแต่งตั้งจากกรมสามัญศึกษา กระทรวงศึกษาธิการ เมื่อวันที่ 13 มีนาคม 2527 ถือกำเนิดขึ้นที่ หมู่ 1 ต.วังสมบูรณ์ อ.วังน้ำเย็น จ.ปราจีนบุรี ทางหลวงหมายเลข 317 ถนนสระแก้ว-จันทบุรี โดยการสนับสนุนของนายสวัสดิ์ มีสวยพงษ์ ศึกษาธิการอำเภอวังน้ำเย็น พร้อมด้วยสภาตำบลวังสมบูรณ์ โดยได้รับการบริจาคที่ดินจาก นายชมพูและนางหวาน ประภาพันธ์ จำนวน 20 ไร่ 3 งาน 72 ตารางวา ในขณะเดียวกันชาววังสมบูรณ์และตำบลใกล้เคียง ได้ร่วมกันสละทรัพย์ส่วนตนจัดหาที่ดินเพิ่มเติมให้กับทางดรงเรียนอีก 20 ไร่เศษ โดยได้รับความกรุณาจากนายสิงห์ ศรีทาสังข์และนางจันทร์ สุวรรณชาติ และทางโรงเรียนได้จัดงานทอดผ้าป่าสามัคคี เมื่อวันที่ 15 สิงหาคม 2532 อีก 12 ไร่ รวมพื้นที่โรงเรียนทั้งหมด 52 ไร่ 3 งาน 72 ตารางวา
โรงเรียน ได้ทำการเปิดสอนครั้งแรกเมื่อวันที่ 15 พฤษภาคม 2527 โดยอาศัยอาคารโรงเรียนบ้านวังสมบูรณ์ สังกัดสำนักงานประถมศึกษาแห่งชาติ โดยมีนักเรียนทั้งสิ้น 88 คน และครู 5 คน โดยนายเกรียงศักดิ์ กำเนิดเหมาะ รักษาการในตำแหน่งอาจารย์ใหญ่โรงเรียนในระยะแรกและต่อมากรมสามัญศึกษา ได้แต่งตั้งนายสุเทพ พิริยโนทร มาดำรงตำแหน่งอาจารย์ใหญ์โรงเรียนในวันที่ 5 ธันวาคม 2527 และย้ายสถานที่เรียนมาสู่ที่ตั้งใหม่ ที่อาคารพื้นที่ปัจจุบัน
สัญลักษณ์ประจำโรงเรียน

เป็นรูปแม่น้ำ ภูเขา แสงเทียน และซากวัวกระทิง
ด้านล่างมีอักษรคำขวัญประจำโรงเรียน "สุสฺสูสา สุตวฑฺฒนี"
แม่น้ำ เป็นชื่อเรียกดั้งเดิมของตำบลวังสมบูรณ์
ภูเขา เป็นสภาพภูมิประเทศที่ตั้งของตำบลวังสมบูรณ์
แสงเทียน ความรุ่งโรจน์แห่งปัญญา
ซากวัวกระทิง ภาพแห่งความทรงจำอันอุดมสมบูรณ์
"สุสฺสูสา สุตวฑฺฒนี"
"เรียนรู้ สู้งาน มีอุดมการณ์ รักสงบ"
มี 2 สี คือ :
สีแสด หมายถึง สติปัญญาอันเฉียบแหลม
สีกรมท่า หมายถึง ความสุขุม ความหนักแน่น
สื่อให้เห็นว่า "ลูกแสด-กรมท่า ต้องเป็นผู้มีสติปัญญาอันเฉียบแหลม ความสุขุม ความหนักแน่นและอดทน"
ต้นไม้และดอกไม้ประจำโรงเรียน : ราชพฤกษ์ (คูณ)
รายนามผู้บริหารโรงเรียนวังสมบูรณ์วิทยาคม

| 0 | 1 | 2 | 3 |
| --- | --- | --- | --- |
| ลำดับที่ | รายนาม | ระยะเวลาดำรงตำแหน่ง | ตำแหน่ง |
| 1 | นายสุเทพ พิริยะโนธร | 2527- 2537 | ผู้อำนวยการ |
| 2 | นายปัญญา ไชยเสน | 2537- 2538 | ผู้อำนวยการ |
| 3 | นายวิศิษฏ์ สุมิตร | 2538- 2541 | ผู้อำนวยการ |
| 4 | นายวิเชียร บัวเรือง | 2541- 2555 | ผู้อำนวยการ |
| 5 | นายประชุม เจริญมาก | 2555- 2559 | ผู้อำนวยการ |
| 6 | นางจุฑามาส เทพหัสดิน ณ อยุธยา | 2559- 2563 | ผู้อำนวยการ |
| 7 | นายชัยทัศน์ จ้องสกุลวงษ์ | 2563-2565 | ผู้อำนวยการ |
| 8 | นางสาววันฤดี  สำราญสุข | 2565-ปัจจุบัน | ผู้อำนวยการ |
แหล่งข้อมูลอื่น

เว็บไซต์หลักโรงเรียนวังสมบูรณ์วิทยาคม
เว็บไซต์ Community ศิษย์เก่าโรงเรียนวังสมบูรณ์วิทยาคม
โรงเรียนวังน้ำคู้ศึกษา

| โรงเรียนวังน้ำคู้ศึกษา Wangnamkoosuksa School |
| --- | --- |
ตราสัญลักษณ์โรงเรียนวังน้ำคู้ศึกษา
ที่ตั้ง

88 หมู่ที่ 4 บ้านบางขวัญม้า ถนนพิษณุโลก - บางกระทุ่ม ตำบลวังน้ำคู้ อำเภอเมืองพิษณุโลก จังหวัดพิษณุโลก 65230 
พิกัด: 16°39′33″N 100°16′41″E﻿ / ﻿16.65917°N 100.27806°E﻿ / 16.65917; 100.27806
ข้อมูล
ชื่ออื่น: ว.ศ.
ประเภท: โรงเรียนมัธยมศึกษาขนาดเล็ก
คำขวัญ: เรียนดี กีฬาเด่น บำเพ็ญประโยชน์ รุ่งโรจน์คุณธรรม ปญฺญา โลกสฺมิ ปชฺโชโต ปัญญาเป็นแสงสว่างในโลก
สถาปนา: 14 พฤษภาคม พ.ศ. 2519
ผู้ก่อตั้ง: นายยงยุทธ คนตรง
เขตการศึกษา: เขตพื้นที่การศึกษามัธยมศึกษา เขต 39 (พิษณุโลก - อุตรดิตถ์)
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1065101005 (ใหม่)  1007650105 (เก่า) 65012005  (Smis) 360463 (Obec)
ผู้อำนวยการ: นายสันติชัย หนูเผือก
ครู/อาจารย์: 19 คน (ปีการศึกษา 2559)
จำนวนนักเรียน: 178 คน (ปีการศึกษา 2559)
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ไทย  อังกฤษ  จีนกลาง
สี:   สีน้ำเงิน -   สีเหลือง
เพลง: มาร์วังน้ำคู้ศึกษา
การจัดการศึกษา: มัธยมศึกษา
เว็บไซต์: wnks.ac.th
โรงเรียนวังน้ำคู้ศึกษา (อังกฤษ: Wangnamkoosuksa School; อักษรย่อ: ว.ศ.) เป็นโรงเรียนสหศึกษา ก่อตั้งเมื่อวันที่ 14 พฤษภาคม พ.ศ. 2519 จัดการศึกษาในระดับมัธยมศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ หมู่ที่ 4 บ้านบางขวัญม้า ตำบลวังน้ำคู้ อำเภอเมืองพิษณุโลก จังหวัดพิษณุโลก
ประวัติ

โรงเรียนวังน้ำคู้ศึกษา ก่อตั้งขึ้นเมื่อวันที่ 14 พฤษภาคม พ.ศ. 2519 โดยการนำของนายยงยุทธ คนตรง นายอำเภอเมืองพิษณุโลกในขณะนั้นร่วมกับประชนชนใน ตำบลวังน้ำคู้และตำบลวัดพริก อำเภอเมืองพิษณุโลก จังหวัดพิษณุโลก ร่วมกันบริจาคเงิน จำนวน 210,644 บาท เพื่อสร้างโรงเรียนขึ้น โดยได้นำเงินจำนวนนี้มาก่อสร้างอาคารเรียนชั่วคราวตามแบบของ กรมสามัญศึกษา จำนวน 7 ห้องเรียน ป้ายชื่อโรงเรียน ห้องน้ำ 2 หลัง หลังละ 4 ห้อง บ่อน้ำบาดาล เสาธงชาติ และครุภัณฑ์อื่น ๆ อีกจำนวนหนึ่ง เปิดทำการสอน เมื่อวันที่ 1 มิถุนายน พ.ศ. 2519 โดยมีนายสิทธิเดช นรัตถรักษาผู้ว่าราชการจังหวัดในขณะนั้นเป็นประธานในพิธีเปิด มีนักเรียนรุ่นแรกจำนวน 92 คน มีนายธงชัย จักกาบาตร์เป็นครูใหญ่คนแรก และมีครูน้อยอีก 3 คน ปัจจุบันจัดการเรียนระดับมัธยมศึกษาตอนต้นและตอนปลาย โดยมีผู้บริหารคือ นายสันติชัย  หนูเผือก ดำรงตำแหน่งผู้อำนวยการสถานศึกษา
ที่ตั้งของสถานศึกษา

โรงเรียนวังน้ำคู้ศึกษา มีเนื้อที่จำนวน 60 ไร่ โดยมีอาณาเขตและบริเวณติดต่อดังนี้
ทิศเหนือ		ติดต่อกับทางหลวงชนบทหมายเลข พล 4018 และองค์การบริหารส่วนตำบลวังน้ำคู้
ทิศใต้		ติดต่อกับที่ดินส่วนบุคคล
ทิศตะวันออก	ติดต่อกับที่ดินส่วนบุคคล
ทิศตะวันตก	ติดต่อกับทางหลวงแผ่นดินหมายเลข 1063 (พิษณุโลก – บางกระทุ่ม)
เกียรติประวัติและมาตรฐานคุณภาพ

ได้รับรางวัลชมเชยโรงเรียนรางวัลพระราชทาน ระดับมัธยมศึกษาขนาดเล็ก ปีการศึกษา 2551
ได้รับรางวัลชนะเลิศประกวดวงเมโลเดียน ระดับมัธยมศึกษา จังหวัดพิษณุโลก ชิงถ้วยพระราชทานทูลกระหม่อมหญิงอุบลรัตน์ราชกัญญา สิริวัฒนาพรรณวดี ปีการศึกษา 2552
เป็นศูนย์อำนวยการให้บริการแก่โรงเรียนประถมศึกษาขนาดเล็ก 4 โรงเรียนตำบลวังน้ำคู้ โดยการสนับสนุนจากองค์การบริหารส่วนตำบลวังน้ำคู้ ตาม"โครงการศูนย์เรียนรวมโรงเรียนประถมศึกษาขนาดเล็ก ตำบลวังน้ำคู้" เพื่อแก้ปัญหาการขาดแคลนครูสอนไม่ครบชั้นและคุณภาพการศึกษานักเรียนประถมศึกษา
ได้รับรางวัลรองชนะเลิศอันดับ 1 โครงการยุวชนประกันภัย ประเภทโรงเรียน/สถานศึกษา จากสำนักงานคณะกรรมการกำกับและส่งเสริมการประกอบธุรกิจประกันภัยประจำปี 2554
ได้รับรางวัลชมเชย โครงการยุวชนประกันภัย ประเภทการแสดงนักเรียน จาก สำนักงานคณะกรรมการกำกับและส่งเสริมการประกอบธุรกิจประกันภัย
ได้รับรางวัลรองชนะเลิศอันดับ 1 กิจกรรมแข่งขั้นตอบปัญหาส่งเสริมการเมืองการปกครอง จากสำนักงานคณะกรรมการการเลือกตั้ง ประจำจังหวัดพิษณุโลก
เป็นโรงเรียนในโครงการ อย.น้อย ของคณะกรรมการอาหารและยาร่วมกับสาธารณสุขจังหวัดพิษณุโลก
ได้รับคัดเลือกให้เป็นโรงเรียนในโครงการพัฒนาความฉลาดทางสุขภาวะของโรงเรียนเครือข่าย จากสำนักงานกองทุนสนับสนุนการสร้างเสริมสุขภาพ (สสส.) มูลนิธิเพื่อพัฒนาการศึกษาไทยและสำนักงานเลขาธิการสภาการศึกษา
ได้รับรางวัลรองชนะเลิศอันดับ 1 โครงการยุวชนประกันภัย ประเภทโรงเรียน/สถานศึกษา จาก สำนักงานคณะกรรมการกำกับและส่งเสริมการประกอบธุรกิจประกันภัยประจำปี 2555
ได้รับการรับรองให้เป็นโรงเรียนในฝัน โรงเรียนดี ใกล้บ้าน ปีการศึกษา 2554
แหล่งข้อมูลอื่น

เว็บไซต์โรงเรียนวังน้ำคู้ศึกษา[ลิงก์เสีย]
ข้อมูลของโรงเรียนวังน้ำคู้ศึกษาจากเว็บไซต์ สพฐ.[ลิงก์เสีย]
โรงเรียนพระบางวิทยา

| โรงเรียนพระบางวิทยา Phrabangwittaya  School> ที่ตั้ง |
| --- | --- |

300 ม.15 ต.หนองกระโดน อ.เมือง จ.นครสวรรค์ 60240
ข้อมูล
ชื่ออื่น: พ.บ.   P.B.
คำขวัญ: ปฺญญา  นรานํ   รตนํ
สถาปนา: วันที่ 30 มีนาคม 2527
หน่วยงานกำกับ: สำนักงานเขตพื้นที่การศึกษามัธยมศึกษา เขต 42
รหัส: 1060220624
ผู้อำนวยการ: นางสาวพรประภา พัฒนพงษ์
ระดับปีที่จัดการศึกษา: มัธยมศึกษาตอนต้น-มัธยมศึกษาตอนปลาย
จำนวนนักเรียน: 722 คน (ปีการศึกษา 2566)
สี:   เหลือง -   ดำ
เว็บไซต์: http://www.phrabang.ac.th/
โรงเรียนพระบางวิทยา (อังกฤษ: Phrabangwittaya  School; ย่อ: พ.บ / P.B) เป็นโรงเรียนสหศึกษา สังกัดสำนักงานเขตพื้นที่การศึกษามัธยมศึกษา นครสวรรค์ สำนักงานคณะกรรมการศึกษาขั้นพื้นฐาน กระทรวงศึกษาธิการ
ประวัติโรงเรียน

โรงเรียนพระบางวิทยา   ได้ประกาศตั้งเมื่อ วันที่ 30 มีนาคม 2527 โดยคณะกรรมการจัดตั้งโรงเรียน ประกอบด้วยชาวตลาดหนองเบนได้ร่วมกันบริจาคซื้อที่ดิน 40 ไร่ 2 งาน 65 ตารางวา มอบให้กรมสามัญศึกษา จัดตั้งโรงเรียนระดับมัธยมศึกษาสำหรับเปิดรับนักเรียนในตำบลใกล้เคียง
โรงเรียนพระบางวิทยาจัดการเรียนการสอนตั้งแต่ระดับมัธยมศึกษาตอนต้นถึง ระดับมัธยมศึกษาตอนปลาย  โดยโรงเรียนได้จัดทำหลักสูตรโรงเรียนพระบางวิทยา พุทธศักราช 2553 ตามหลักสูตรแกนกลางการศึกษาขั้นพื้นฐาน พุทธศักราช 2551 เพื่อตอบสนองต่อความต้องการของ  ผู้ปกครอง นักเรียน และชุมชน นักเรียนสามารถเลือกเรียนวิชาเลือกและเลือกกิจกรรมชุมนุมเสริมหลักสูตรได้ตามความถนัดและความสามารถของนักเรียน นอกจากนั้นโรงเรียนยังเป็นศูนย์บริการทางการศึกษาของการศึกษานอกโรงเรียนในระดับมัธยมศึกษาตอนต้นและตอนปลาย เพื่อบริการชุมชนที่ขาดโอกาสทางการศึกษาในตำบลนี้
โรงเรียนพระบางวิทยามีสิ่งอำนวยความสะดวกแก่นักเรียนครบถ้วนมีไฟฟ้า โทรศัพท์ โทรสาร เครือข่ายอินเทอร์เน็ตความเร็วสูง ทุกห้องเรียนมีเครื่องคอมพิวเตอร์และเครื่องรับโทรทัศน์ ประจำห้องโดยต่อระบบอินเทอร์เน็ต เพื่อให้ครูและนักเรียนได้ค้นคว้าหาข้อมูลและสามารถนำสื่อการเรียนการสอนทางด้านเทคโนโลยีมาใช้ในการจัดการเรียนการสอนได้ มีห้องปฏิบัติการวิทยาศาสตร์ ห้องปฏิบัติการภาษาต่างประเทศ ห้องปฏิบัติการคอมพิวเตอร์ ห้องสมุดเป็นต้น
ภาพรวมในอนาคตของโรงเรียนพระบางวิทยา คือ มุ่งมั่นที่จะพัฒนาโรงเรียนให้ได้มาตรฐานและนักเรียนต้องมีคุณภาพ มีคุณธรรมนำความรู้ มีสภาพแวดล้อมและแหล่งเรียนรู้ที่เอื้อต่อการเรียนการสอน ในปีการศึกษา 2549 โรงเรียนได้รับการรับรองมาตรฐานรอบ 2 จากการประเมินคุณภาพภายนอกของสำนักงานรับรองมาตรฐานและประเมินคุณภาพการศึกษา (สมศ.) และ ในปีการศึกษา 2554 โรงเรียนได้รับการรับรองมาตรฐานรอบ 3 จากการประเมินคุณภาพภายนอกของสำนักงานรับรองมาตรฐานและประเมินคุณภาพการศึกษา
ทำเนียบผู้บริหารโรงเรียพระบางวิทยา

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | นายสุวัฒน์ ลีวุฒินันท์ | พ.ศ. 2527  –  พ.ศ. 2532 |
| 2 | นายประจวบ นิลเนตร์ | พ.ศ. 2532  –  พ.ศ. 2535 |
| 3 | นายจำนงค์ ฤทธิเรืองเดช | พ.ศ. 2536   –  พ.ศ. 2540 |
| 4 | นายธวัชชัย ทองเจริญ | พ.ศ. 2540   –  พ.ศ. 2544 |
| 5 | นายประสิทธิ์ คันซอทอง | พ.ศ. 2544   –  พ.ศ. 2547 |
| 6 | นายหิรัญ สถาพรพิบูลย์ | พ.ศ. 2547   –  พ.ศ. 2551 |
| 7 | นางสาวจุไรรัตน์ มณีรัตน์ | พ.ศ. 2551   –  พ.ศ. 2553 |
| 8 | นายพันศักดิ์ ศรีทอง | พ.ศ. 2553   –  พ.ศ. 2557 |
| 9 | นายประมวล อ่วมงาม | พ.ศ. 2557   -   พ.ศ. 2557 |
| 10 | นายนิพนธ์ สร้อยสุวรรณ | พ.ศ. 2557   -    พ.ศ. 2558 |
| 11 | นายไพบูลย์ เขียนประเสริฐ | พ.ศ. 2558   -    พ.ศ. 2562 |
| 12 | นายอารมณ์ น้อยเกิด | พ.ศ. 2562  -  พ.ศ. 2565 |
| 13 | นายกิจจา เอี่ยมระหงษ์ | พ.ศ. 2565  -  พ.ศ. 2566 |
| 14 | นางสาวพรประภา พัฒนพงษ์ | พ.ศ. 2566  -  ปัจจุบัน |
ผู้บริหารโรงเรียพระบางวิทยา

| ลำดับ | รายนาม | ตำแหน่ง |
| --- | --- | --- |
| 1 | นางสาวพรประภา พัฒนพงษ์ | ผู้อำนวยการโรงเรียน |
| 2 | นายอภิเชษฐ์ บุญพยอม | รองผู้อำนวยการโรงเรียน กลุ่มบริหารงบประมาณและแผนงาน |
| 3 | นางสาวกมลรัตน์ อนงคณะศักดิ์ | ผู้ช่วยผู้อำนวยการโรงเรียน กลุ่มบริหารวิชาการ |
| 4 | นางสาวลัดดา เพ็ชสังฆาต | ผู้ช่วยผู้อำนวยการโรงเรียน กลุ่มบริหารงานกิจการนักเรียน |
| 5 | นายภคพล ศรีพลอย | ผู้ช่วยผู้อำนวยการโรงเรียน กลุ่มบริหารงานทั่วไป |
| 6 | นางสาวรมณภัทร มัติโก | ผู้ช่วยผู้อำนวยการโรงเรียน กลุ่มบริหารงานบุคคล |
ผู้บริหารโรงเรียพระบางวิทยา > เปิดสอน

โรงเรียนได้เปิดทำการสอน 23 ห้องเรียน
มัธยมศึกษาตอนต้น 5-5-4
มัธยมศึกษาตอนปลาย  3-3-3
ข้อมูล ณ วันที่ 10 มิถุนายน 2566
ดูเพิ่ม

รายชื่อโรงเรียนในจังหวัดนครสวรรค์
แหล่งข้อมูลอื่น

เว็บไซต์โรงเรียนพระบางวิทยา
โรงเรียนสตรีราชกุมารีรัตนาวตี

| โรงเรียนสตรี "ราชกุมารีรัตนาวตี"> ที่ตั้ง |
| --- | --- |

หมู่บ้านกาโนอี ชัยสัลเมร์, ราชสถาน อินเดีย
ข้อมูล
ประเภท: เอกชน
การลงทะเบียน: 400 (เมษายน 2020)
เว็บไซต์: www.cittaindia.org
โรงเรียนสตรีราชกุมารีรัตนาวดี (อังกฤษ: Rajkumari Ratnavati Girls School) เป็นโรงเรียนสตรีในชนบทของทะเลทรายทาร์ในไชสัลเมร์ ประเทศอินเดีย โรงเรียนนี้โดดเด่นที่การออกแบบโดยสถาปนิกให้มีลักษณะเป็นรูปวงรีที่สามารถต้านทานอุณหภูมิกลางทะเลทรายที่สูงได้ถึง 50 องศาเซลเซียส โรงเรียนมีขนาด 400 คน เปิดสอนระดับอนุบาลถึงระดับสิบ (เทียบเท่ามัธยมสี่) เป้าหมายการศึกษาของโรงเรียนคือการเรียนการสอนและฝึกวิชาซึ่งรวมถึงทักษะงานศิลปหัตถกรรมแบบพื้นถิ่น เช่น การทอผ้า เย็บปักถักร้อย อาคารโรงเรียนนี้เป็นผลงานการออกแบบโดยบริษัทสถาปนิกจากนิวยอร์ก ไดแอนา เคลลอก อาร์คีเท็กส์ (Diana Kellogg Architects) ส่วนเครื่องแบบนักเรียนของโรงเรียนเป็นผลงานออกแบบโดยสพยสาจี มุขรจี โดยใช้อาร์จัก ซึ่งเป็นภาพพิมพ์ไม้อัดแบบท้องถิ่น
ชื่อของโรงเรียนตั้งตามเจ้าหญิง (ราชกุมารี) นามว่า รัตนาวตี (หรือ รัตนาวดี) ธิดาในมหาราวัลรตัน สิงห์ (Maharawal Ratan Singh)
สถาปัตยกรรม

โรงเรียนตั้งอยู่ในภูมิภาคห่างไกลโดยรอบนครไชสัลเมร์ ใกล้กับหมู่บ้านเล็ก ๆ ที่ชื่อ กาโนอี (Kanoi) สถาปัตยกรรมของโรงเรียนเป็นรูปวงรี โดดเด่นท่ามกลางทะเลทราย การออกแบบอาคารของโรงเรียนนั้นออกแบบเพื่อให้อากาศเย็นไหลเวียน และยังเป็นสัญลักษณ์แทนความเป็นสตรี อันเป็นเอธอส (ethos) ของโครงการ ช่างหินจากไชสัลเมร์สร้างอาคารขึ้นจากหินทรายสีเหลืองทองพรีคัต เคลล็อก ผู้ออกแบบสร้างโรงเรียนเรียกผลงานชิ้นนี้ของเธอว่าเป็น "อ้อมกอดใหญ่และเป็นกอดที่แน่น" ("a big, tight hug")
เพื่อให้ภายในอาคารของโรงเรียนมีอากาศเย็นสบาย เคลล็อกได้นำเอาวิธีแบบท้องถิ่นมาใช้ เช่น การฉาบผนังด้านในด้วยปูนขาว (lime plaster) ปูนขาวนี้มีฤทธิ์ในการคงความเย็นแก่อาคาร นอกจากนี้ เธอยังนำเอาหน้าต่างแบบจาฬีมาใช้ ซึ่งสร้างปรากฏการณ์เวนตูรี ทำให้ลมที่พัดผ่านเข้ามามีความเย็นขึ้น ความเย็นภายในอาคารเพียงพอที่จะไม่ต้องติดตั้งเครื่องปรับอากาศ
พระบรมวงศานุวงศ์ของมหาราชาแห่งไชสัลเมร์ และ มเวนทระ สิงห์ เศขวาต (Manvendra Singh Shekhawat) เป็นผู้บริจาคที่ดินสร้างโรงเรียนนี้
โรงเรียนจอมสุรางค์อุปถัมภ์

| โรงเรียนจอมสุรางค์อุปถัมภ์ Chomsurang Upatham School |
| --- | --- |

ที่ตั้ง

117 หมู่ 5 ถนนอู่ทอง ตำบลหอรัตนไชย อำเภอพระนครศรีอยุธยา จังหวัดพระนครศรีอยุธยา 13000
ข้อมูล
ชื่ออื่น: จ.ส.
ประเภท: โรงเรียนรัฐบาล
คำขวัญ: คำขวัญ มีวินัย ใจสะอาด เปรื่องปราดวิชา กีฬาเด่น คติธรรม อติวิชชา สุวโจ วิชาดี วจีงาม
สถาปนา: 1 มิถุนายน พ.ศ. 2462
ผู้ก่อตั้ง: สมเด็จพระศรีพัชรินทราบรมราชินีนาถ พระบรมราชชนนีพันปีหลวง
หน่วยงานกำกับ: สำนักงานเขตพื้นที่การศึกษามัธยมศึกษาพระนครศรีอยุธยา ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1006140102 (ใหม่)   06140102 (เก่า)
ผู้อำนวยการ: นายพิษณุ คงรุ่งเรือง
ระดับปีที่จัดการศึกษา: มัธยมศึกษาปีที่ 1-6
สี:    สีกรมท่า-สีขาว
เพลง: มาร์ชโรงเรียนจอมสุรางค์อุปถัมภ์
เว็บไซต์: http://www.chomsurang.ac.th
โรงเรียนจอมสุรางค์อุปถัมภ์ เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ ในสังกัดสำนักงานเขตพื้นที่การศึกษามัธยมศึกษาพระนครศรีอยุธยา สำนักงานคณะกรรมการการศึกษาขั้นพื้นฐาน กระทรวงศึกษาธิการ (อังกฤษ: Chomsurang Upatham School, ย่อ: จ.ส.) เป็นโรงเรียนประจำจังหวัดพระนครศรีอยุธยา เปิดทำการสอนตั้งแต่ พ.ศ. 2462 - ปัจจุบัน โรงเรียนจอมสุรางค์อุปถัมภ์ ตั้งอยู่ บริเวณถนนอู่ทอง ตำบลหอรัตนไชย อำเภอพระนครศรีอยุธยา จังหวัดพระนครศรีอยุธยา เปิดสอนทั้งระดับมัธยมศึกษาตอนต้นและตอนปลาย โดยรับเฉพาะนักเรียนหญิง และเป็นโรงเรียนสตรีประจำจังหวัดพระนครศรีอยุธยา ได้เข้าร่วมโครงการโรงเรียนมาตรฐานสากล (World-Class Standard School) ในประเทศไทย โดยมุ่งเน้นให้นักเรียนมีศักยภาพเป็นพลโลก เป็นเลิศทางวิชาการ สื่อสารสองภาษา ล้ำหน้าทางความคิด ผลิตงานอย่างสร้างสรรค์ ร่วมกันรับผิดชอบต่อสังคมโลก [ต้องการอ้างอิง]
ประวัติ

โรงเรียนจอมสุรางค์อุปถัมภ์ สร้างขึ้นในปี พ.ศ. 2460 โดย สมเด็จพระศรีพัชรินทราบรมราชินีนาถ ทรงพระกรุณาโปรดเกล้าฯ พระราชทานพระราชทรัพย์ส่วนพระองค์เพื่อสร้างโรงเรียนสตรีประจำมณฑลอยุธยา ขึ้นเนื่องในโอกาสที่พระองค์ทรงเจริญพระชนมพรรษาครบ 50 พรรษา จำนวน 30,000 บาท เพื่อสร้างโรงเรียนสตรีประจำมณฑลอยุธยาขึ้น พระราชทานนามว่า "โรงเรียนจอมสุรางค์อุปถัมภ์"
การก่อสร้างได้เริ่มตั้งแต่ พ.ศ. 2460 ณ บริเวณวัดร้าง ชื่อวัดฝาง บนเนื้อที่ 18 ไร่ 1 งาน 38 ตารางวา
เป็นอาคารชั้นเดียว ก่ออิฐถือปูน แล้วเสร็จในปีพ.ศ. 2461 ถือเป็นอาคารเรียนหลังแรก ซึ่งต่อมาเรียกว่า
อาคารพระราชทาน ปัจจุบันคือ อาคาร 1
หลังจากที่ก่อสร้างเสร็จในปี พ.ศ. 2461 สมเด็จพระศรีพัชรินทราบรมราชินีนาถ ได้มีพระราชเสาวนีย์โปรดเกล้าฯ ให้สมเด็จพระเจ้าบรมวงศ์เธอกรมหลวงพิษณุโลกประชานาถเสด็จแทนพระองค์ในพิธีเปิดโรงเรียนเมื่อวันที่ 1 มิถุนายน พ.ศ. 2462 และโรงเรียนได้เริ่มทำการสอนในวันที่ 5 พฤษภาคม พ.ศ. 2462
ในปี พ.ศ. 2476 ทางราชการได้ยุบเลิกมณฑลต่าง ๆ โรงเรียนจอมสุรางค์อุปถัมภ์จึงเปลี่ยนฐานะจากโรงเรียนสตรีประจำมณฑลเป็นโรงเรียนสตรีประจำจังหวัดใช้ชื่อว่า โรงเรียนสตรีจอมสุรางค์อุปถัมภ์ ซึ่งต่อมาในปี พ.ศ. 2494 ก็ได้เปลี่ยนชื่อกลับไปใช้ชื่อเดิมอีกครั้ง
ปัจจุบันโรงเรียนจอมสุรางค์อุปถัมภ์ เป็นโรงเรียนมัธยมศึกษาขนาดใหญ่พิเศษ เปิดสอนในระดับชั้นมัธยมศึกษาปีที่ 1-6 จำนวน 85 ห้องเรียน มีจำนวนนักเรียนทั้งสิ้น 3,174 คน ข้าราชการครูจำนวน 151 คน ครูอัตราจ้าง จำนวน 10 คน พนักงานราชการ ตำแหน่งครูผู้สอน จำนวน 1 คน
สัญลักษณ์ประจำโรงเรียน

ตราสัญลักษณ์ประจำโรงเรียน ตราพระราชเสาวนี
คติธรรม อติวิชชา สุวโจ แปลว่า วิชาดี วจีงาม
คำขวัญ มีวินัย ใจสะอาด เปรื่องปราดวิชา กีฬาเด่น
สีประจำโรงเรียน กรมท่า-ขาว
สีกรมท่า หมายถึง โรงเรียนในพระองค์สมเด็จพระศรีพัชรินทราบรมราชินีนาถ
สีขาว หมายถึง โรงเรียนจะอบรมสั่งสอนนักเรียนให้เป็นกุลสตรีที่งาม พร้อมทั้ง กาย วาจา ใจ
ดอกไม้ประจำโรงเรียน ดอกสารภี
เพลงประจำโรงเรียน
มาร์ชจอมสุรางค์อุปถัมภ์
จอมสุรางค์คืนถิ่น
ความหลังครั้งเก่า สีขาวกรมท่า
คำอำลาที่สุดอาลัย
เชิญธง
จอมสุรางค์ที่รัก
ลาแล้วจอมสุรางค์
ตลุง แม่ศรีจอมสุรางค์
อาคารและสิ่งปลูกสร้างภายในโรงเรียน

ปัจจุบันโรงเรียนจอมสุรางค์อุปถัมภ์มีอาคารทั้งหมด9อาคาร
อาคาร 1 (อาคารพระราชทาน)
อาคาร 2
อาคาร 3
อาคาร 4
อาคาร 5
อาคาร 8
อาคารพลศึกษา
อาคารเฉลิมพระเกียรติฯ 6 รอบ พระชนมพรรษา
หอสมุดเฉลิมพระเกียรติ
รายนามผู้บริหารโรงเรียน

| 0 | 1 | 2 | 3 |
| --- | --- | --- | --- |
| คนที่ | ชื่อ-สกุล | ปีที่ดำรงตำแหน่ง (พุทธศักราช)  | ตำแหน่ง |
| 1 |  คุณหญิงวิสิฐ เวชภูมิ   (ทองฟุ อุปลพันธุ์)  | พ.ศ. 2462 - 2481 | ครูใหญ่ |
| 2 | นางสาวรัตนา ศุภศิริวัฒน์  | พ.ศ. 2482 – 2483 | ครูใหญ่ |
| 3 | รศ.สมัยสวาท พงศทัต  | พ.ศ. 2484 – 2485 | อาจารย์ใหญ่ |
| 4 | ศาสตราจารย์ ดร.อุบล เรียงสุวรรณ  | พ.ศ. 2485 – 2491 | อาจารย์ใหญ่ |
| 5 | นางสาวจรัสสม ปุณณะหิตานนท์  | พ.ศ. 2492 – 2494 | อาจารย์ใหญ่ |
| 6 | นางสาวระเบียบ ลิมอักษร  | พ.ศ. 2496 – 2496 | อาจารย์ใหญ่ |
| 7 | นางสาวนิตยา วัฒนจินดา  | พ.ศ. 2496 – 2498 | อาจารย์ใหญ่ |
| 8 | นางสาวสมานจิต เสียงพัทธา  | พ.ศ. 2498 – 2508 | อาจารย์ใหญ่ |
| 9 |  นางอาภา อุดมรัตน์  | พ.ศ. 2509 – 2522 | ผู้อำนวยการ |
| 10 | นางชูจิตต์ พิทักษ์ผล  | พ.ศ. 2522 – 2527 | ผู้อำนวยการ |
| 11 | คุณหญิงลักขณา แสงสนิท  | พ.ศ. 2527 – 2528 | ผู้อำนวยการ |
| 12 | นางบุญเตี่ยม วังซ้าย  | พ.ศ. 2528 – 2534 | ผู้อำนวยการ |
| 13 | นางสาวประคอง ถนัดงาน  | พ.ศ. 2534 – 2540 | ผู้อำนวยการ |
| 14 | นางสาวประไพ มุ่งกำจัด  | พ.ศ. 2540 – 2546 | ผู้อำนวยการ |
| 15 | นางรัชนี ศุภพงษ์  | พ.ศ. 2546 - 2552 | ผู้อำนวยการ |
| 16 | นางนงลักษณ์ จันทร์แสนโรจน์  | พ.ศ. 2553 - 2555 | ผู้อำนวยการ |
| 17 | นายพิษณุ คงรุ่งเรือง  | พ.ศ. 2555 - 2557 | ผู้อำนวยการ |
| 18 | นายเฉลิมชัย อิ่มมาก | พ.ศ. 2557-2559 | ผู้อำนวยการ |
| 19 | นายสุชีพ  บุญวงษ์ | พ.ศ. 2559-2562 | ผู้อำนวยการ |
| 20 | ว่าที่ร้อยตรี ดร.กฤดิ์ทรัพย์  เชื้อพันธุ์ | พ.ศ. 2562-2563 | ผู้อำนวยการ |
| 21 | สิบเอก จันทร  ก่ำภัคสร | พ.ศ. 2563-ปัจจุบัน | ผู้อำนวยการ |
รองผู้อำนวยการฝ่ายบริหารงานทั่วไปและกิจการนักเรียน
นายอธิภัทร  ดนุจโรจน์
รองผู้อำนวยการฝ่ายบริหารงานวิชาการ
นายพรชัย  สมพงษ์
รองผู้อำนวยการฝ่ายบริหารงานบุคคล
นายธนเดช  สายทัศน์
รองผู้อำนวยการฝ่ายบริหารงานงบประมาณและแผน
นางสาวภิญญาพัชญ์  แหวนนาค